钦定古今图书集成/明伦汇编/氏族典/第408卷 > 许将
## 钦定古今图书集成/明伦汇编/氏族典/第408卷 > 许将

按《宋史许将传》：“将字冲元，福州闽人。举进士第一，通
判明州。召对，除集贤校理，自太常丞超改右正言，明
日直舍人院，又明日判流内铨，皆神宗特命，举朝荣
之。进知制诰。使契丹归，进翰林学士，权知开封府。为
同进所忌，黜知蕲州。明年，以龙图阁待制起知郓州，
召为兵部侍郎。元祐四年，拜尚书右丞，罢知定州，移”
大名府。绍圣初，入为吏部尚书。崇宁元年，进门下侍
郎。御史中丞朱谔谓“将左顾右视，见利则回，初无定
论”，降资政殿学士、知颍昌府，移大名，召为神祐观使。
政和初卒，谥曰文定。子份，龙图阁学士。